b'\n_START_ARTICLE_\nCharles August Lindbergh\n_START_SECTION_\nFamiliebakgrunn og yrkeskarri\xc3\xa8re\n_START_PARAGRAPH_\nHan ble f\xc3\xb8dt i Stockholm som s\xc3\xb8nn av Lovisa Jansdotter Carl\xc3\xa9n, en 19 \xc3\xa5r gammel elskerinne til storbonde og riksdagsmann Ola M\xc3\xa5nsson. Da han ble anklaget for korrupsjon og underslag i 1859, skiftet han navn til August Lindbergh, forlot ektefellen og deres syv barn, og emigrerte til USA med elskerinnen og halvt \xc3\xa5r gamle s\xc3\xb8nn. Med dette fikk s\xc3\xb8nnen navnet Charles August Lindbergh. Foreldrene giftet seg i 1885, etter at farens ektefelle i Sverige d\xc3\xb8de i 1864. Paret fikk seks barn til. Charles August Lindbergh vokste opp i Melrose i Minnesota, der faren var bonde og smed._NEWLINE_Charles August Lindbergh giftet seg i 1887 med Mary LaFond fra Little Falls, som han fikk to d\xc3\xb8tre med. Tre \xc3\xa5r etter at han ble enkemann, giftet han seg p\xc3\xa5 nytt i 1901 med Evangeline Lodge Land (1876\xe2\x80\x931954) fra Detroit. Paret fikk s\xc3\xb8nnen Charles Lindbergh, en senere kjent flyver og krigsmotstander, sammen i 1901. Paret ble separert i 1918._NEWLINE_Etter studier i rettsvitenskap ved University of Michigan fikk han advokatbevilling i 1883. Han praktiserte som advokat i Little Falls frem til han ble valgt inn i Kongressen i 1906. Han var offentlig anklager i Morrison County 1891\xe2\x80\x931893. Etter tiden i Kongressen praktiserte han som advokat i Little Falls og Minneapolis, men var ogs\xc3\xa5 involvert i g\xc3\xa5rdsdrift og eiendomsinvesteringer i Minnesota og Florida. Han d\xc3\xb8de i Crookston av en hjernesvulst, og ble etter eget \xc3\xb8nske kremert og asken spredt.\n_START_SECTION_\nPolitisk arbeid\n_START_PARAGRAPH_\nHan var i perioden 1907\xe2\x80\x931917 valgt til Representantenes hus fra Minnesotas 6. distrikt, som blant annet omfattet hjemtraktene i Stearns County. Lindbergh ble snart blant de ledende progressive republikanerne i Kongressen. Han var en skarp kritiker av den r\xc3\xa5dende pengepolitikken, William Howard Tafts handelspolitikk, Joseph Cannons lederskap i Representantenes hus og Woodrow Wilsons fors\xc3\xb8k p\xc3\xa5 bistand til ententemaktene under den f\xc3\xb8rste verdenskrig. I 1917 skrev han en pamflett i protest mot USAs deltagelse i krigen, men denne ble konfiskert av president Wilson. I 1910- og 1920-\xc3\xa5rene tok han initiativ til en rekke politiske magasiner og aviser, men alle gikk konkurs. Han s\xc3\xb8kte ikke renominasjon til Representantenes hus i 1916._NEWLINE_Etter \xc3\xa5 ha tapt mot den sittende senatoren Frank B. Kellogg i det republikanske prim\xc3\xa6rvalget, stilte Lindbergh som kandidat til Senatet for Nonpartisan League, en protestbevegelse i bondestanden. I 1918 hadde krigsmotstanden og assosiasjonen med Nonpartisan League gjort at Lindbergh hadde tapt mye av sin anseelse. Lindbergh ble st\xc3\xb8ttet av Nonpartisan League i det republikanske prim\xc3\xa6rvalget foran guvern\xc3\xb8rvalget i Minnesota i 1918, men tapte mot den sittende guvern\xc3\xb8ren Joseph A.A. Burnquist. I 1920 tapte han likeledes den republikanske nominasjonen i Minnesotas 6. distrikt til den sittende representanten Harold Knutson. Tidlig i 1920-\xc3\xa5rene sprang Minnesota Farmer-Labor Party ut av Nonpartisan League, og Lindbergh stilte som guvern\xc3\xb8rkandidat, men d\xc3\xb8de f\xc3\xb8r prim\xc3\xa6rvalget.'